**Az Evangélikus Középiskolai Kollégiumban hatályos felvételi eljárás rendje**

**A kollégiumi tagsági viszony keletkezése és megszűnése**

* Kollégiumi felvételi kérelem benyújtásának feltétele: **nappali rendszerű** iskolai tanulói jogviszony.
* Kiskorú tanulót a szülő, vagy gondviselő írásbeli kérelme alapján beadott ***felvételi kérelem, (intézményi jelentkezési lap)***nagykorú tanulót saját írásbeli kérelme alapján (intézményi jelentkezési lap) vesszük fel.
* Új jelentkezők számára a felvételi időszak a középiskolai felvételi időszak kezdetéhez igazodik, a mindenkori tanév rendje rendelet által meghatározott napon kezdődik, és folyamatos a szabad helyek függvényében.
* Az adott tanév felvételi eljárásában a kollégium a felszabaduló szabad helyek tekintetében tud felvételi eljárást folytatni.
* A felszabaduló helyek száma a már kollégiumi jogviszonnyal rendelkező újra jelentkezők számának ismeretében alakul ki.
* **A kollégiumi jelentkezéskor az elbírálási sorrend elvei:**
  + A Budapest - Fasori Evangélikus Gimnázium, a Deák Téri Evangélikus Gimnázium és a Sztehlo Gábor Óvoda, Általános Iskola és Gimnázium kollégiumot igénylő diákjai az elbíráláskor elsőbbséget élveznek.
  + Előnyben részesülnek az evangélikus gyülekezethez tartozó nem evangélikus intézményben tanuló diákok. Ennek igazolására gyülekezeti lelkészi ajánlást kérünk.
  + A nem evangélikus vallású tanuló bekerülési lehetőségét a szabad férőhelyek száma határozza meg. Ebben az esetben előny a saját felekezeti gyülekezethez tartozás, melyről saját felekezeti lelkészi ajánlást fogadunk.
  + A nem evangélikus és gyülekezethez nem tartozó diákok bekerülési lehetőségét a szabad férőhelyek száma határozza meg
  + Minden esetben előnyt jelent a saját felekezeti a gyülekezeti lelkészi ajánlás
* **Az újrafelvétel szempontjai**: a házirendben meghatározott elvárt viselkedés tanúsítása, a térítési díj határidőre befizetése, a tanuló képességeinek megfelelő tanulmányi eredmény, az együttélés szabályainak betartása.
* A felvételről az igazgató dönt.
* **A felvétel egy tanévre szól**, a következő tanévre történő férőhely igényt az aktuális év május 31-ig a csoportvezető tanárnál írásban kell jelezni (***Újra jelentkezők felvételi lapja*** - ***Felvételi kérelem).***
* Minden kérelmezőnek a kérelme elbírálásáról határozatot küldünk. A határozat lehet felvételt nyert vagy elutasító határozat. A bent lakó tanulók számára nem automatikus a következő év kedvező határozata!
* Az eljárás típusától (új vagy újra jelentkezés) függetlenül, a felvett tanulót nyilvántartásba vesszük (Kollégiumi Törzskönyv), róluk adatlapot veszünk fel, mely adatokat a személyiségi jogok előtérbe helyezése mellet használunk. (GDPR nyilatkozat mellett)
* Kollégistáinkat fényképes kollégiumi igazolvánnyal látjuk el.
* A kollégisták névre szóló elektronikus belépőkártyát kapnak. Ez épületbe való belépést biztosítja és jelzi a benntartózkodás vagy benn nem tartózkodás tényét.
* A kollégiumba történő beiratkozással a szorgalmi időszakban megilletik a kollégistát a törvények, rendeletek által garantált általános jogok, melyeket helyileg meghatározott eljárásrendben garantálunk.
* **Beköltözés**: minden évben a szorgalmi időszak első napját megelőző nap
* **Kiköltözés**: a tanév rendje szerinti utolsó napon adminisztráció nélkül, a tanév más időpontjában a szabályozott eljárás szerint
* **Kollégiumi tagsági viszony megszűnése**: a tanulói jogviszony megszűnésével, fegyelmi tárgyalást igénylő helyzetekben kizáró fegyelmi határozattal, érettségizett vagy már nem tanköteles tanuló saját írásbeli kérésére, kiskorú tanuló esetén a szülő írásbeli kérésére.

Bent lakó tanuló esetén, amennyiben az újra jelentkezés nem történik meg, a jogviszony adott tanév végén automatikusan megszűnik.